AP บวก 3% โบรกแนะ “ซื้อ” เป้า 15 บ. ลุ้นกำไร Q4 แตะ 1.18 พันล้าน
AP บวก 3% โบรกชี้กำไรไตรมาส 4/65 แตะ 1.18 พันล้าน รับยอดขายคอนโดใหม่ รวมถึงแผนเปิดโครงการใหม่ ยังคงแนะนำ “ซื้อ” ราคาเป้าหมาย 15 บาท
AP บวก 3% โบรกชี้กำไรไตรมาส 4/65 แตะ 1.18 พันล้าน รับยอดขายคอนโดใหม่ รวมถึงแผนเปิดโครงการใหม่ ยังคงแนะนำ “ซื้อ” ราคาเป้าหมาย 15 บาท
7 ธ.ค. 2565

ผู้สื่อข่าวรายงานว่า วันนี้ (7 ธ.ค.65) ราคาหุ้น บริษัท เอพี (ไทยแลนด์) จำกัด (มหาชน) หรือ AP ณ เวลา 10:52 น. อยู่ที่ระดับ 10.90 บาท บวก 0.30 บาท หรือ 2.83% สูงสุดที่ระดับ 10.90 บาท ต่ำสุดที่ระดับ 10.50 บาท ด้วยมูลค่าซื้อขาย 65.16 ล้านบาท

บล.โนมูระ พัฒนสิน ระบุในบทวิเคราะห์ (29 พ.ย.65) คาดแนวโน้มกำไรสุทธิไตรมาส 4/65 ยังดีที่ราว 1.18 พันล้านบาท เพิ่มขึ้น 19% จากงวดเดียวกันของปีก่อนโตตามแบ็กล็อก ทั้ง low-rise, condo เตรียมรอโอนมาก รวมถึงแผนเปิดโครงการใหม่ low-rise สูง 23.7 พันล้านบาท ที่บางส่วนโอนทัน
ทั้งนี้ยังคงประเมินกำไรสุทธิปี 65 ที่ 5.91 พันล้านบาท เพิ่มขึ้น 30% จากงวดเดียวกันของปีก่อน โดยยังคงแนะนำ “ซื้อ” ราคาเป้าหมายที่ 15.00 บาท/หุ้น